02/08/2019 | Administración LocalMunicipal
As Pontes de García Rodríguez
Secretaría
Resolución 1169/2019, do 29 de xullo, de delegación da presidencia das comisións informativas

Con este anuncio faise público que o día 29/07/2019, o alcalde do Concello delegou, mediante decreto número 1169, a presidencia das diversas comisións informativas existentes no Concello. O texto íntegro do decreto é o seguinte: “DECRETO DE DELEGACIÓN DA PRESIDENCIA DAS COMISIÓNS INFORMATIVAS ANTECEDENTES DE FEITO O día 26/05/2019, tiveron lugar as eleccións municipais, convocadas mediante Real decreto 209/2019, do 01 de abril (BOE núm.79 do 02/04/2019). En data 15/06/2019, constituíuse o Concello e tivo lugar a elección da Alcaldía. Na sesión extraordinaria urxente, de data 19/07/2019, o Pleno do Concello tomou coñecemento de varias resolucións da Alcaldía relativas á organización municipal, e o dito órgano colexiado adoptou varios acordos de tipo organizativo, entre eles o da creación das comisións informativas. En data 23/07/2019 (RE núm.3934), a voceira do grupo político municipal de BNG comunicou os titulares e suplentes nas comisións informativas que lle corresponden ao dito grupo; o día o 24/07/2017 (RE núm.3949) fixo o propio o voceiro do grupo mixto; a voceira do grupo político municipal do PSdeG-PSOE, presentou un escrito o día 24/07/2019 (RE núm.3965) efectuando igual trámite. O grupo político municipal Mixto está formado por dous concelleiros, pertencentes ao Partido Popular e ao partido Xuntos polas Pontes-Son en común. O día 29/07/2019, tivo lugar a sesión constitutiva das diversas comisións informativas permanentes, das comisións informativas especiais e da Comisión Especial de Contas. En cada unha delas efectuouse a correspondente proposta a prol da persoa que desempeñaría a presidencia efectiva. FUNDAMENTOS LEGAIS A Lei 7/1985, do 2 de abril, reguladora das bases de réxime local, no seu artigo 21.1. c) e 21.3 refírese a competencia do alcalde para convocar e presidir órganos municipais, así como á posibilidade de delegar tal facultade, a excepción das sesións do Pleno e da Xunta de Goberno Local. O artigo 125 a) do Regulamento de organización, funcionamento e réxime xurídico das entidades locais, aprobado polo Real decreto 2568/1986, do 28 de novembro, determina que a presidencia efectiva das comisións informativas poderá ser delegada en calquera membro da corporación, a proposta da propia comisión, logo da correspondente elección efectuada no seu seo. Á vista dos antecedentes e fundamentos xurídicos citados, a través do presente Decreto, RESOLVO: 1.º) Delegar no concelleiro Antonio Alonso Román a presidencia efectiva das seguintes Comisións Informativas:  Comisión Informativa de Urbanismo e Coordinación do Goberno. En caso de vacante, ausencia ou enfermidade, a presidencia a desenvolverá Yongsheng Izurrategui Valeiras.  Comisión Informativa especial para o seguimento da tramitación e aprobación do Plan Xeral de Ordenación Municipal (PXOM). En caso de vacante, ausencia ou enfermidade, a presidencia a desenvolverá Yongsheng Izurrategui Valeiras.2.º) Delegar na concelleira Ana María Pena Purriños a presidencia efectiva da seguinte Comisión Informativa:  Comisión Informativa de Recursos Humanos, Industria e Emprego. En caso de vacante, ausencia ou enfermidade, a presidencia a desenvolverá Grimanesa Mondurrey Ferraris.3.º) Delegar no concelleiro Vicente Roca Uceira a presidencia efectiva da seguinte Comisión Informativa:  Comisión Informativa de Contratación e Cultura. En caso de vacante, ausencia ou enfermidade, a presidencia a desenvolverá Yongsheng Izurrategui Valeiras.4.º) Delegar na concelleira María Tania Pardo Cabarcos a presidencia efectiva da seguinte Comisión Informativa:  Comisión Informativa de Benestar social, Igualdade, Educación e Xuventude. En caso de vacante, ausencia ou enfermidade, a presidencia a desenvolverá Yongsheng Izurrategui Valeiras.5.º) Delegar no concelleiro Jesús Tembrás Martínez a presidencia efectiva da seguinte Comisión Informativa:  Comisión Informativa de Deportes. En caso de vacante, ausencia ou enfermidade, a presidencia a desenvolverá Leidy Alexandra Ferigra Olague.6.º) Delegar na concelleira María Rosario Méndez Gil a presidencia efectiva da seguinte Comisión Informativa:  Comisión Especial de Contas. En caso de vacante, ausencia ou enfermidade, a presidencia a desenvolverá Grimanesa Mondurrey Ferraris.7.º) Delegar no concelleiro José Ramón Alonso Martínez a presidencia efectiva da seguinte Comisión Informativa:  Comisión Informativa Permanente do Patrimonio Histórico. En caso de vacante, ausencia ou enfermidade, a presidencia a desenvolverá Grimanesa Mondurrey Ferraris.8.º) Notificar esta resolución a cada unha das persoas designadas.9.º) Dar conta deste decreto na primeira sesión da comisión informativa respectiva que teña lugar.10.º) Publicar a presente resolución no Boletín Oficial da Provincia da Coruña. As Pontes de García Rodríguez” (asinado dixitalmente pola Alcaldía e Secretaría) As Pontes de García Rodríguez, 29 de xullo de 2019. O alcalde Valentín González Formoso